[{"text_idx": "#000000", "text": "AvalehtLiigadEesti meistriliigaNovembrikuu parimaks valitud Ma\u0308gi: loodetavasti saabub jo\u0303ulupuhkus kiiresti"}, {"text_idx": "#000004", "text": "Meeste meistriliiga novembrikuu parima ma\u0308ngija tiitel la\u0308ks jagamisele kahe tippklubi pommitaja vahel. Novembris ko\u0303igis sarjades vaid vo\u0303ite tunnistanud HC Kehra/Horizon Pulp&Paperi ning Po\u0303lva Serviti tagaliinimehed Janar Ma\u0308gi ja Alfred Timmo viskasid ainuu\u0308ksi meistriliigas kahe peale 27 va\u0308ravat."}, {"text_idx": "#000006", "text": "Kehra noppis novembris kolmes erinevas sarjas kuus vo\u0303itu. Ma\u0308gi sai karikama\u0308ngudes Po\u0303lva Coopi vastu rohkem puhkust, kuid aitas meeskonna vo\u0303idule kahes Balti liiga ja kahes meistriliiga kohtumises, visates neis ma\u0308ngudes 26 va\u0308ravat. Ko\u0303rgliiga snaiprite tabelis paikneb mullu Saksamaalt naasnud ekskoondislane 37 tabamusega kolmandal real."}, {"text_idx": "#000007", "text": "\u201cAuhind on muidugi tore, aga praeguse uskumatu ma\u0308ngudegraafiku to\u0303ttu istub selline va\u0308simus sees, et nautida ei suuda. Va\u0308ga keeruline periood, aga eks me peame selle a\u0308ra kannatama ja loodetavasti saabub jo\u0303ulupuhkus vo\u0303imalikult kiiresti,\u201d tunnistas esmakordselt pa\u0308rast Eestisse naasmist kuu parimaks valitud Ma\u0308gi handball.ee lehele."}, {"text_idx": "#000008", "text": "\u201cNovember oli Kehra jaoks to\u0303esti edukas ja ma\u0308nguliseltki u\u0308tleks, et seis on enam-va\u0308hem. Enim ro\u0303o\u0303mu pakkus mulle Balti liiga vo\u0303it Vilniuse VHC S\u030cviesa u\u0308le. Tagasitulekust alates pole ma Kehrat na\u0308inud sellist kaitset ma\u0308ngimas,\u201d vaatas Ma\u0308gi tagasi 30. novembril vo\u0303o\u0303rsil saadud 26:23 vo\u0303idu poole, kui avapoolajal lubati leedukatel vaid viis va\u0308ravat visata."}, {"text_idx": "#000009", "text": "\u201cSiis oli meil veel ka Dmo\u0303tro Jankovski rivis, tema vigastus on suur lo\u0308o\u0308k. Liigama\u0308ngudes alistasime Viljandi ja Tapa, aga lihtsaid vastaseid siin ta\u0308na pole. O\u0303nneks on meistriliiga muutunud tasava\u0308gisemaks. See annab lootust, et to\u0303usevad esile uued ma\u0308ngijad ja nii saaks ehk abi ka meie rahvusmeeskond,\u201d lisas 32-aastane ekskoondislane."}, {"text_idx": "#000010", "text": "Eesti meister Serviti pidas novembris kolm meistriliigama\u0308ngu, oli kindlalt u\u0308le SK Tapast ja Aruku\u0308la/Audentesest ning alistas pa\u0308rast kaotatud poolaega HC Tallinna 29:23. Alfred Timmo na\u0308itas stabiilsust ning sai igas kohtumises kirja neli va\u0308ravat. Snaiprite tabelis on 19-aastasel po\u0303lvalasel Ma\u0308gist 14 tabamust va\u0308hem."}]